ΓΡΑΠΤΗ ΕΡΩΤΗΣΗ E-0534/02

υποβολή: Pernille Frahm (GUE/NGL) προς την Επιτροπή

(28 Φεβρουαρίου 2002)

Θέμα: Βρωμιούχα επιβραδυντικά φλόγας σε παιχνίδια

Αυτή τη στιγμή δενφίστανται κανόνες σχετικά με την περιεκτικότητα παιχνιδιών σε βρωμιούχα επιβραδυντικά φλόγας. Ποια μέτρα προτίθεται η Επιτροπή να λάβει προκειμένου να διασφαλίσει ότι τα παιχνίδια δεν περιέχουν επιβλαβή για τηνγεία, βρωμιούχα επιβραδυντικά φλόγας·

Απάντηση του κ. Liikanen εξ ονόματος της Επιτροπής

(22 Απριλίου 2002)

Τα βρωμιούχα επιβραδυντικά φλόγας χρησιμοποιούνται σε ορισμένα καταναλωτικά προϊόντα για να επιβραδύνουν την ταχεία εξάπλωση της φλόγας. Συνήθως χρησιμοποιούνται στο περίβλημα ηλεκτρικών και ηλεκτρονικών προϊόντων, στις ταπετσαρίες των αυτοκινήτων, σε έπιπλα και μονωτικάλικά, και σε ορισμέναφάσματα.

Τα πλέον ευρέως χρησιμοποιούμενα βρωμιούχα επιβραδυντικά φλόγαςπόκεινται σε αξιολογήσεις κινδύνου στο πλαίσιο του κανονισμού αριθ.793/93/ΕΟΚ της 23ης Μαρτίου 1993 του Συμβουλίου περί της αξιολογήσεως και του ελέγχου τωνφιστάμενων ουσιών(1). Από την αξιολόγηση κινδύνου του πενταβρωμοδιφαινυλαιθέρα (pentaBDE) που ολοκληρώθηκε πρόσφατα προέκυψε ότι η εν λόγω ουσία ενέχει κινδύνους για τηνγεία και το περιβάλλον. Η Επιτροπή πρότεινε μία τροποποίηση στην οδηγία 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(2). Μόλις ολοκληρωθούν και οιπόλοιπες αξιολογήσεις κινδύνου η Επιτροπή θα προτείνει, εάν το κρίνει σκόπιμο και δίνοντας ιδιαίτερη βαρύτητα στους κινδύνους για τηνγεία των παιδιών, μέτρα για τη μείωση των κινδύνων.

Η οδηγία 88/378/EEC του Συμβουλίου της 3ης Μαΐου 1988 όπως τροποποιήθηκε από την οδηγία του Συμβουλίου 93/68/ΕΟΚ της 22ας Ιουλίου 1993 για την ασφάλεια των παιχνιδιών(3), καθορίζει τις βασικές απαιτήσεις που πρέπει να πληρούν τα παιχνίδια πριν κυκλοφορήσουν στην αγορά της Κοινότητας. Μία από τις βασικές αυτές απαιτήσεις που αφορά τις χημικές ουσίες έγκειται στο ότι τα παιχνίδια δεν πρέπει να ενέχουν κινδύνους για τηνγεία ή για την πρόκληση σωματικής βλάβης από κατάποση, εισπνοή ή επαφή με το δέρμα, τους βλεννογόνους ή τους οφθαλμούς.

Η οδηγία για την ασφάλεια των παιχνιδιών ορίζει ότι τα παιχνίδια δεν πρέπει να περιέχουν ορισμένες επικίνδυνες ουσίες ή παρασκευάσματα κατά την έννοια των οδηγιών 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών(4) και 88/378/ΕΟΚ της 3ης Μαΐου 1988 για την προσέγγιση των νομοθεσιών των κρατών μελών σχετικά με την ασφάλεια των παιχνιδιών(5), σε ποσότητες που να μπορούν να βλάψουν τηνγεία των παιδιών που τα χρησιμοποιούν. Η οδηγία για την ασφάλεια των παιχνιδιών καθορίζει ανώτατα όρια για τη βιοδιαθεσιμότητα που απορρέει από τη χρήση των παιχνιδιών.

Στον τομέα των εργασιών τυποποίησης, η Επιτροπή έδωσε εντολή στην Ευρωπαϊκή Επιτροπή Τυποποίησης (ΕΕΤ) να προετοιμάσει τρία ευρωπαϊκά πρότυπα σχετικά με τους κινδύνους που συνδέονται με την

παρουσία οργανικών χημικών συστατικών στα παιχνίδια. Η εν λόγω εργασία τυποποίησης περιλαμβάνει, μεταξύ άλλων ουσιών, δύο βρωμιούχα επιβραδυντικά φλόγας: τον οκταβρωμοδιφαινυλαιθέρα και τον πενταβρωμοδιφαινυλαιθέρα (pentaBDE). Η Ευρωπαϊκή Επιτροπή Τυποποίησης θα αναπτύξει μία μέθοδο για την ανίχνευση της παρουσίας των εν λόγω ουσιών στα παιχνίδια.

(1) ΕΕ L 84 της 5.4.1993.

(2) ΕΕ C 154 E της 29.5.2001.

(3) ΕΕ L 220 της 30.8.1993.

(4) ΕΕ P 196 της 16.8.1967.

(5) ΕΕ L 187 της 16.7.1988.